Panonski rat
<s>Panonski ratovi, od 16 do 9 god. p. n. e., na području južne Panonije vodili su se između panonskih plemena i rimske vojske.</s><s>Među rimskim historičarima, nakon Oktavijanovih ratova 35-33. god. p. n. e., za Ilirik postoji manje interesovanje.</s>

<s>Borbe su se, uglavnom, vodile u Panoniji.</s><s>Ο borbama južno od Save, izuzev dviju manjih pobuna Delmata, nema vijesti.</s><s>Ratni ciljevi Rima bili su prvenstveno strategijski — osigurati prometne veze preko Panonije s istočnim Balkanom i Malom Azijom.</s><s>No, pobune između 16. i 9. g. st. e. bile su predznaci ustanka koji će velikom silinom izbiti petnaestak godina kasnije (Batonov ustanak).</s>

<s>Borbe 
Prvi carski legat Ilirika od 17–16 p. n. e., Publius Silius Nerva, prešao je u područje Alpa da bi vježbao svoje trupe.</s><s>Neka panonska plemena, zajedno sa Noricima prodrli su u Istru radi pljačke, a 16. god. p.n.e. pobunili su se i Dalmati.</s><s>Veoma brzo, guverner je intervenisao i ponovo preuzeo kontrolu.</s><s>Slijedeće godine Rimljani su pobijedili Skordiske i anektirali Norikum.</s><s>Istovremeno su pacificirali neka plemena na području istočnih Alpa.</s>

<s>Rimske vojne operacije u Iliriku započeo je Marcus Vinicius, guverner u vremenu 14–13 p. n. e..</s><s>Svi ovi nemiri primorali su Oktavijana da preuzme kontrolu nad cijelim Ilirikom, koji je do tada najvećim dijelom bio u nadležnosti Senata.</s><s>U zamjenu za Ilirik 11. god. p. n. e., Oktavijan je ustupio Kipar i dijelove Galije..</s>

<s>Tokom 13. god. p. n. e., Oktavijan je poslao novu vojsku pod komandom Agripe, njegovog najpoznatijeg vojskođu, što podrazumijeva da je situacija za Rimljane bila ozbiljna.</s><s>Agripa je djelovao i pregovaranjem i ličnim uticajem, ali je vrlo brzo naprasno umro.</s><s>Nakon toga Breuci su prestali pridržavati se sporazuma koji su sa njim napravili.</s><s>U dokumentima se pojavljuje i Baton Breučki, mnogo poznatiji po kasnijim događanjima iz Batonovog ustanka.</s><s>Komandu je preuzeo Tiberije, (budući rimski car, po porijeklu Gal).</s><s>Tiberije je intervenisao protiv Skordiska, negdje na Drini, zbog njihovog upada u Makedoniju, zajedno sa Tračanima.</s><s>Uz pomoć Skordiska, koji su već priznavali vrhovnu rimsku vlast, Tiberije je nanio konačni poraz Panonima.</s><s>Nakon ovog poraza Breuci su bili potčinjeni, a okolna ilirska plemena su nastavili plaćati državne dažbine.</s><s>U zimu 11/10 god. u Panoniju su upali i Dačani, pljačkajući lokalno stanovništvo.</s>

<s>Literatura</s>

<s>Reference</s>

<s>Ilirski ratovi
Panoni</s>

